stanford-oval/wikipedia huggingface dataset:
מי נגר
השפעות הנגר העילי > השפעות סביבתיות

העברת זיהומים למי קרקע, אקוויפרים, אגני ניקוז ולקרקע עצמה היא ההשפעה הסביבתית השלילית הגדולה ביותר של הנגר העילי. בסופו של דבר תופעה זאת גורמת לסיכון בבריאות אדם, הפרעה במערכות אקולוגיות והשפעה אסתטית על מקורות המים. חלק מהמזהמים שיוצרים את ההשפעה הגדולה ביותר הם דלק, קוטלי חרקים ודשנים למיניהם. בני האדם מודדים את כמות קוטלי החרקים הנישאים במי הנגר מאז שנות ה-60 של המאה ה-20 ומהר מאוד הבינו שהמגע בין קוטלי חרקים ומים מגביר את הסיכוי להרעלת פיטו. במקרים של מי נגר ההשפעה הופכת לזיהום מים, כיוון שהנחלים והנהרות זוהמו על ידי מי נגר מזוהמים. מים מזוהמים יכולים לשנות את התהליכים המטבוליים של בעלי החיים החיים במים. שינויים אלו יכולים להוביל לתופעות כמו מוות המוני של דגים או לשנות את האיזון בין אוכלוסיות הדגים הקיימות. עוד דברים המושפעים מזיהומים במים הם, הזדווגות החיות, השרצה, יכולת הקיום של ביצים וזחלי דגים, ופוריות של צמחים. ישנם מחקרים המראים כי נוכחות קוטלי חרקים במים, כגון ddt, יכולה לשנות את מינם של דגים מסוימים באופן גנטי.
נגר עילי באזורים מיוערים יכול להוביל לאגמים מטענים גדולים של מינרלים כמו חנקן וזרחן. דבר זה מוביל לאיטרופיקציה. מי הנגר באזורים של יערות מחטניים מלאים בחומצות רקבוביות, דבר שיכול להוביל לריקבוב של מאגרי מים.
במקרה של מי תהום, הבעיה העיקרית היא זיהום מי השתייה, אם האקוויפר משמש לכך. בנוגע לזיהום הקרקע, מי נגר יכולים לגרום לשתי בעיות עיקריות. ראשית, מי נגר יכולים להוציא זיהום מהקרקע ולהעבירו בצורת זיהום מים למקווי מים, שהם רגישים יותר. שנית, מי נגר יכולים לשאת חומרים מזהמים אל קרקע נקייה, וליצור בעיות בריאותיות או אקולוגיות.
השפעות חקלאיות – מפני שחקלאים לא מתזמנים את זמני ההדברה לזמנים שבהם לא יורד גשם ההשפעה של קוטלי חרקים גדולה יותר.
השפעות הנגר העילי > הצפות

הצפות קורות כאשר נתיב המים לא מסוגל להכיל ולהעביר את כמות המים הזורמים בו. קיים זמן מחזורי לתופעה הזאת. הצפה היא תהליך טבעי השומר על הרכב ותהליכים במערכות אקולוגיות אבל יכול להשתנות כתוצאה משינויים בשימוש באדמה כמו הנדסת נחלים. הצפות יכולות להיות חיוביות ושליליות כאחד. החקלאים לאורך הנילוס ניצלו את ההצפות העונתיות, שהעשירו את הקרקע במינרלים שמועילים ליבולים. אולם, ככל שמספר היישובים בעולם גדֵל והם הופכים פגיעים יותר, ההצפות הופכות מסוכנות יותר. ההשפעות השליליות של ההצפות כוללות אובדן חיים, נזק לרכוש, זיהום מאגרי המים, איבוד תוצרת חקלאית ואיבוד מקום מגורים קבוע. הצפות הן בין אסונות הטבע הקשים ביותר.
צמצום ותיקון התופעה

ניתן לצמצם את ההשפעות השליליות של מי נגר במספר דרכים:
תכנון של שימושי הקרקע באופן שיפחית את היקף המשטחים האטומים באזורים עירוניים.
צמצום סחיפת האדמה בחוות ואתרי בנייה.
תוכניות למניעת הצפות.
פיקוח על השימוש בכימיקלים בחקלאות, גינון, תעשייה וכו'.
על פעילות הסקירה, תכנון, בקרה, ניהול ופיקוח בתחום, אמונים לרוב הידרולוגים - מהנדסים המומחים בנושאי מים, חקלאות, קרקע ואקולוגיה.
צמצום ותיקון התופעה > שימוש בקרקע

הרבה גורמים רגולטוריים בעולם מעודדים את חקר השיטות להקטנת תופעת הנגר העילי על ידי הימנעות ממשטחים קשים (שטחים אטומים ובלי חיכוך). הרבה עיריות יצרו קווים מנחים ותקנות למפתחי האדמה המעודדים מדרכות צרות ושימוש באבני סף שקועות באדמה בניגוד לשקועות במלט ועוד שיטות פיתוח המאפשרות מקסימום חלחול מים באזורים עירוניים. דוגמה לתוכנית פעולה ניתן למצוא בסנטה מוניקה בקליפורניה.
צמצום ותיקון התופעה > צמצום סחיפת האדמה

קיימות שיטות לצמצום סחיפת האדמה מאז ימי הביניים כאשר חקלאים הבינו את חשיבותה של חקלאות מתוכננת כדי שיוכלו לשמור על מאגרי האדמה. בתחילת שנות החמישים של המאה ה-20 שיטות חקלאות אלו נהיו יותר מתוחכמות. בשנות ה-60 של המאה ה-20 ממשלות מקומיות בארצות הברית החלו למקד את מאמציהן בצמצום היווצרות מי נגר עילי על ידי כך שקבלנים הוכרחו ליישם תוכניות לשליטה על הזרימה של מי הנגר. שיטות אלו כללו שימוש בקש לטובת האטה של זרימה במדרונים, הקמת גדרות סילט, ותכנון בנייה בחודשים היבשים. כיום משתמשים גם במתעלים, סכרונים, בורות ניקוז, אגירה וחילחול ואף צמחייה.
צמצום ותיקון התופעה > מניעת הצפות

כבר במחצית הראשונה של המאה ה-20, תוכניות למניעת הצפות יכלו לצפות את נקודות הזרימה החזקות ביותר בנחלים ונהרות. כתוצאה מכך פותחו אסטרטגיות להקטנת מהירות הזרימה ולמניעת שיטפונות. השיטות הנפוצות הן אגני ניקוז כדי למנוע זרימה חזקה ומהירה, תיעול והולכה בנויים, אזורי חלחול והחדרה (לרוב בשטחי יערות ופארקים) ומאגרי מים.
צמצום ותיקון התופעה > פיקוח על השימוש בכימיקלים

לאחר יישום תוכנית שימור המשאבים הטבעיים בארצות הברית ב-1976 ותוכנית איכות המים ב-1977, מדינות וערים בארצות הברית החלו לפקח על אחסון כימיקלים רעילים בקפדנות רבה יותר, במטרה למנוע דליפה והתפשטות של חומרים רעילים. השיטות הנפוצות הן החובה להשתמש במכלים עמידים במיוחד או בעלי דופן כפולה (מכל בתוך מכל) כאשר מאחסנים כימיקלים מתחת לקרקע, רישום שימוש בחומרים מסוכנים, צמצום מספר קוטלי החרקים המאושרים ופיקוח הדוק יותר על דשנים למיניהם. בהרבה אזורי תעשייה נדרש טיפול ראשוני בשפכים כדי לצמצם את דליפת המזהמים לסביבה.
צמצום ותיקון התופעה > מדידה ומודלים מתמטיים

מי נגר עילי מנותחים על ידי שימוש במודלים מתמטיים בשילוב עם שיטות דגימה של איכות המים. ניתן לבצע את המדידות על ידי מכשירים אוטומטיים רציפים לניתוח איכות המים, שבודקים מזהמים ספציפיים כמו כימיקלים אורגניים או לא אורגניים, pH, עכירות וכו', או סימנים משניים כמו חמצן מומס במים. את המדידות ניתן לעשות גם על ידי מדידה של אצוות מים ולא על ידי זרימה רציפה של מים.
בשנות החמישים של המאה ה-20, מודלים להעברת מים חישבו את כמויות מי הנגר העילי ואת מהירויות הזרימה, בעיקר לצורך חיזוי הצפות. בתחילת שנות ה-70 של המאה ה-20 פותחו מודלים חישוביים לניתוח זרימת מי נגר עילי שמכילים מזהמים. מודלים אלו לוקחים בחשבון את קצב ההמסה של כימיקלים שונים וקצב החלחול לתוך האדמה, ומחשבים את כמות המזהמים שתגיע בסופו של דבר אל מקווי המים.
ראו גם

התפלת מי ים
הצי של מקייל

| --- | --- |

עטיפת ה-DVD של העונה הרביעית
 סוגה:  קומדיית מצבים
 יוצרים:  ריי ברנר 
 שחקנים:  ארנסט בורגניין   טים קונווי   ג'ו פלין   גריי וינסון   קרל בלנטני  
 ארץ מקור:  ארצות הברית 
 שפות:  אנגלית 
 מספר עונות:  4 
 מספר פרקים:  138 
 הפקה
 הפצה:  NBCUniversal הפקות, הולו 
 טכניקת צילום:  מצלמה יחידה 
 מוזיקה:  Axel Stordahl 
 אורך פרק:  25-26 דקות
 שידור
 רשת שידור:  NBC
 פורמט (תמונה):  שחור לבן
 תקופת שידור מקורית:  11 באוקטובר 1962 – 31 באוגוסט 1966
 קישורים חיצוניים
 דף התוכנית ב-IMDb
 
הצי של מקייל (באנגלית: McHale's Navy) היא קומדיית מצבים אמריקאית אשר רצה ב-138 פרקים בני חצי שעה מ-11 באוקטובר 1962 ועד 31 באוגוסט 1966 ברשת ABC. הסדרה צולמה כולה בשחור ולבן והתבססה על פרק דרמה קצר בשם שבעה כנגד הים, אשר שודרה ב-3 באפריל 1962.
שבעה כנגד הים (1962)

ארנסט בורגניין, ביחד עם טים קונווי וג'ו פלין, הופיע בפרק דרמה קצר בשם "שבעה נגד הים" (Seven Against the Sea) ב-1962 ששודר במסגרת "תיאטרון הבכורה של פרד אסטר" בהנחיית פרד אסטר.
שבעה כנגד הים (1962) > עלילה

במהלך מלחמת העולם השנייה לוטננט קומנדר קוינטון מקייל הוא קצין בצי האמריקאני אשר תחת פיקודו נמצאת ספינת טורפדו מספר 73, אשר מוצבת בחזית האוקיינוס השקט באי טרטופה. בסוף אביב 1942 היפנים מפציצים את האי ומצליחים להרוס את הבסיס הצבאי האמריקאי שם. רק 18 מתוך 150 הטייסים והנחתים שהיו מוצבים באי שרדו את ההפצצה היפנית. עקב נוכחות צבאית גדול של היפנים באזור הצי לא מסוגל לשלוח משלחת חילוץ לחלץ את השורדים. מקייל אשר שרד את ההפצצה נאלץ להסתתר על אי מפני היפנים שמפטרלים באזור. מקייל מצליח לחבור למקומיים אשר מסייעים בידו לשרוד באי ואף לקיים רמת חיים די גבוהה. לאחר חודש מגיע לאי לוטננט דורם, קצין נוקשה, בוגר אנפוליס אשר פועל לפי הספר. תפקידו לחבור למקייל, לשמש כסגנו ולעזור לו להחזיר את הבסיס בטרטופה למצב פעיל.
אבל המלחים והנחתים אשר בינתיים התרגלו לחיות בין המקומיים מסרבים לחזור לחיי צבא. אחד מהם אף פתח מכבסה וחלק מהם מיצרים אלכוהול במזקקה שבנו. כאשר דורם מעביר למקייל את הפקודות שמפקדת הצי שלח לו מקייל מסרב לקיים אותם. למרות שמקייל הוא קצין ואזרח אמריקאי נאמן הוא מסרב להעמיד את אנשיו בסכנה כמו במתקפה היפנית הקודמת. דאגתו היחידה של מקייל היא לשמור על אנשיו עד שהצי יוכל לחלץ אותם מהאי. דבר זה גורם להתנגשות בין מק'ייל לדורם.
רק כאשר מקייל שומע שגדוד נחתים מתקרב לאזור ושמשחתת יפנית עומדת לתקוף אותו הגישה שלו משתנה. הוא מצליח להשתלט על ספינת טורפדו יפנית שפטרלה באזור האי ולהפתעת החיילים ודורם הוא לא מתכוון להשתמש בה בשביל לחלץ את כולם מהאי אלא בשביל לתקוף את המשחתת. מקייל מצליח לשכנע את המלחים ואת דורם להצטרף אליו ומכיוון שהם מפליגים על ספינה יפנית ותחת דגל יפני הם מצליחים להתקרב למשחתת בלי להתגלות ולהטביע אותה.
שבעה כנגד הים (1962) > תגובות

הפרק קבל דירוג די גבוה מקהל הצופים דבר אשר גרם ל-ABC לשקול להפוך אותו לסדרה בפני עצמה. אבל הרשת החליטה לשנות את הסגנון הדרמטי של הפרק לסגנון שונה ולשנות את שמה לצי של מקייל.
הצי של מקייל (1962-1966)

הצי של מקייל כמו שבעה נגד הים התרחשה בחזית האוקיינוס השקט במלחמת העולם השנייה, אבל העונה האחרונה התרחשה בחזית האירופאית באיטליה. הסדרה התמקדה בצוות של פי.טי. 74 (ספינת טורפדו) אשר הונהגה על ידי לוטננט קומנדר קוינטון מק'ייל.
המפיק של הסדרה אדוארד ג. מונטגן כבר זכה להצלחה עם קומדיית המצבים המופע של פיל סילוורס (1955-1959), קומדיה צבאית אשר עסקה ברב סמל בילקו, נגד אשר בז לחוקי הצבא ובחייליו הנאמנים והפרועים אשר תכננו להתעשר על ידי שלל מזימות על חשבון מפקד הבסיס.
מונטגן אף הביא חלק מן השחקנים והכותבים של המופע של פיל סילוורס והפך את הסדרה למה שהוא כינה "בילקו בצי".
הצי של מקייל (1962-1966) > עלילה

פרקי הסדרה השונים עוקבים אחרי לוטננט קומנדר מקייל, מפקד ספינת טורפדו בחזית האוקיינוס השקט בזמן מלחמת העולם השנייה. מקייל הוא לא מפקד אופייני לצי האמריקני, הוא אינו מאמין במשמעת, הוא לא שומר על מרחק מהמלחים שלו והוא בז בכל הזדמנות למפקדו הישיר קפטן בינגהמטון. בינגהמטון שונא את מקייל עקב הזלזול הרב שהוא מפגין כלפיו וכלפי הצי וגם מפני שהוא מאמין שמקייל מונע את הקידום שלו ומנסה בכל פרק למצוא דרך להיפתר או לעצור את מקייל. בנוסף לשנאתו למקייל בינגהמטון מתעב גם אנסן פרקר, סגנו של מקייל. פרקר הוא שלומיאל גדול אשר בכל פעם שהוא מתקרב לבינגהמטון הוא גורם לאסון כלשהו אשר כמעט וגובה את חייו של בינגהמטון. בינגהמטון גם רודף אחרי צוותו של מקייל אשר מנסה בשלל שלל תחבולות, בהנהגת של לסטר גרובר, להתעשר במהירות על החשבון המלחמה והצי, בדרך כלל על ידי גנבת הציוד המשרדי והאישי של בינגהמטון. מקייל אשר מודע למעשיו של אנשיו, למרות שבדרך כלל הוא מתנגד להם, מנסה בכל פרק לחלץ אותם ואת פרקר מזעמו של בינגמטון ולעמוד במשימת התאבדות כנגד היפנים.
בעונה הרביעית של הסדרה מקייל וצוותו מועברים לאיטליה. שם הם ממשיכים להיות תחת פיקוד של בינגהמטון, אשר מונה למושל צבאי של עיירת דיגים קטנה, אשר שוחררה מהגרמנים. למרות שבינגהמטון עדיין מתעב את מקייל בעונה הרביעית הם רוב הזמן משתפים פעולה כנגד מפקדו של בינגהמטון אשר מבקש לנצל את בינגהמטון ומקייל בשביל לבזוז רכוש שנשאר אחרי נסיגת הגרמנים.
הצי של מקייל (1962-1966) > שחקנים

ארנסט בורגניין – לוטננט קומנדר קוינטון מקייל.
טים קונווי – לוטננט אנסן צ'ארלס פרקר,
ג'ו פלין – קפטן וולאס ב. בינגהמטון.
גריי וינסון – לסטר גרובר, איש טורפדו.
קרל בלנטני – ג'ורג' "כריסטי" כריסטופר, אפסנאי.
בילי סנדס – הריסון "טינקר" בל, מכונאי.
סטרול אדסון – וירג'יל אדוארדס, תותחן.
גאווין מקלאוד – יוסף "הפי" היינס, איש טורפדו, עזב בעונה השלישית את הסדרה.
יושיו יודה – פוג'י קוביגי, טבח, שבוי יפני שהצטרף לצוות של מקייל.
בובי רייט – וילי מוס, קשר.
בוב הייסטינגס – לוטננט אלרואי קרפנטר, סגנו של בינגהמטון.
הצי של מקייל (1962-1966) > תפקידים כפולים

חלק מהשחקנים הופיע במהלך הסדרה בתפקידים כופלים.
ארנסט בורגניין - הופיע בתפקיד בן דודו האיטלקי של מקייל במספר פרקים בעונה הרביעית.
טים קונווי - הופיע מספר רב של פעמים בתפקידי קצינים בריטים בכירים.
ג'ו פלין - הופיע באחד הפרקים בתפקיד מלח חדש אשר מוצב בצוות של מקייל ונחשד מיד כקפטן בינגהמטון אשר התחזה למלח בשביל לרגל אחרי הצוות של מקייל.
הצי של מקייל (1962-1966) > הפקה

הסדרה כולה צולמה בסט שנבנה במיוחד באולפני יוניברסל אשר כלל את הבסיס הצבאי ואת האי של מקייל. במהלך הצילומים ההפקה השתמשה בשלוש סירות, ספינת טורפדו אמיתית לצילומים בים ושתי ספינות סיור של חיל האוויר האמריקני ששופצו כך שיראו כספינות טורפדו. ספינת הטורפדו האמיתית שההפקה השתמשה בה הייתה מסדרה שנבנתה למען הצבא האדום, בניית הספינות הושלמה רק לאחר מלחמת העולם השנייה ולא נשלחו מעולם לברית המועצות ולא ראו פעילות מבצעית.
ספין אוף

מפיק הסדרה החליט להפיג גרסה נשית לצי של מקייל שנקראה "בורסייד" ועקב אחרי צוות אחיות בבית חולים של הצי. הסדרה רצה בין השנים 1964–1965 ב-32 פרקים. כוכבות הסדרה הופיעו בהופעה מיוחדת בפרק של הצי של מקייל.
סרטים

שני סרטים אשר היו ספין אוף לסדרה יצאו לקולנוע. הראשון היה הצי של מקייל (1964) והשני הצי של מקייל מצטרף לחיל האוויר (1965). כל צוות השחקנים המלא הופיע בשני הסרטים, מלבד ארנסט בורגניין וקרל בלנטני בסרט השני. בורגנין היה מחויב לסרט טיסתו של הפינקס, ולא ידוע מדוע בלנטני לא הופיע בסרט השני. שני הסרטים היו בעצם פרקים ארוכים אבל זכו להצלחה יפה בקופות. שני הסרטים בשונה מהסדרה צולמו בצבע.
ב-1997 יצא סרט נוסף אשר היה מבוסס על הסדרה אבל הציג עלילה חדשה אשר לא התרחשה במלחמת העולם השנייה. ארנסט בורגניין הופיע בסרט בהופעת אורח בתפקיד מקייל המבוגר אשר הגיע לדרגת אדמירל.
אהבה מעבר לפינה

| --- | --- |

צוות משתתפי אהבה מעבר לפינה-העונה הראשונה, 2003
 סוגה:  דרמה 
 יוצרים:  גל פרידמן 
 בימוי:  עופר ויצמן
 שחקנים:  יהודה לוי איה קורן רננה רז אגם רודברג מירי בוהדנה סמי הורי רן בכור נתן דטנר דפנה רכטר לירון לבו מורן גרוס שרון חזיז אושרי כהן
 ארץ מקור:  ישראל 
 שפות:  עברית 
 מספר עונות:  3 
 מספר פרקים:  270 
 הפקה
 מפיק:  זיוית דוידוביץ, חגי לוי, רווית דדון, אפרת שמעיה דרור
 חברת הפקה:  אולפני הרצליה
 מוזיקה:  יוני רועה (שיר פתיחה) גל פרידמן (רקע)
 אורך פרק:  כ-30 דקות
 שידור
 רשת שידור:  רשת, שידורי קשת, טלעד (ערוץ 2) הוט בידור ישראלי וואלה! VOD
 תקופת שידור מקורית:  יולי 2003 – יוני 2005
 קישורים חיצוניים
 דף התוכנית ב-IMDb
 
אהבה מעבר לפינה היא סדרת דרמה ישראלית, בסגנון טלנובלה, ששודרה כהפקה משותפת של שלוש זכייניות השידור של ערוץ 2, רשת, שידורי קשת וטלעד.
הפקה

שידור הסדרה החל ביולי 2003, כרצועת שידור יומית בשעות הערב, המשודרת בימים א'-ה' בשעה 19:15 ובשידור חוזר למחרת בשעה 11:00. זכייני ערוץ 2 קיבלו היתר מהממונה על ההגבלים העסקיים לצורך הפקה ושידור משותף של הטלנובלה, מאחר שהדבר נאסר בדרך כלל על פי תנאי הזיכיון, ולמרות התנגדות של ערוץ 10 לשיתוף הפעולה. רשת פיצה האט השקיעה בהפקת הסדרה, כמעין פרסום סמוי ובמקור אמור היה שם רשת הפיצריות בסדרה להיות פיצה האט, אך הרשות השנייה פסלה זאת ולכן נבחר השם "פיצה ארט".
הסדרה זכתה להצלחה ולאהדת קהל, והסתיימה לאחר שלוש עונות ביוני 2005.
את שיר הפתיחה של הסדרה "אהבה מעבר לפינה" כתב יואב גינאי, הלחין יוני רועה ושרה שרית חדד. את מוזיקת הרקע הלחין תסריטאי הסדרה גל פרידמן.
העונה הראשונה עלתה ב-2003 וכללה 101 פרקים. העונה השנייה עלתה ב-2004 ועד פברואר 2005 וכללה 99 פרקים. והעונה השלישית והאחרונה עלתה במאי 2005 וכללה 70 פרקים.
ביולי 2004 יו"ר הוועדה למלחמה בסמים בכנסת, ח"כ איוב קרא, כינס דיון בטענה שהסדרה משדלת בני נוער לשימוש בסמים.
בעונתה הראשונה של הסדרה יצאו לה מוצרים נלווים כמו: חוברת הפעלה.
עלילה כללית

העונה הראשונה של הסדרה זכתה לתואר "הטלנובלה הנצפית ביותר" ב-2004.
עלילה כללית > עונה ראשונה

עלילת העונה הראשונה עוקבת אחר מלחמת חברות, כשרשת פיצריות מחליטה לפתוח סניף, לצד פיצרייה שכונתית קטנה. במקביל לעלילה זו, נוצר סיפור אהבה בלתי אפשרי בין אלונה (איה קורן), בתה של בעלת הפיצרייה השכונתית, וליאור (יהודה לוי), בנו של בעל הרשת. במהרה סיפור אהבה זה הופך לדילמה משפחתית קשה. במשך העלילה נוצרים לדמויות הרבות סיפורי אהבה, חברות, דילמות וקשיים וסמים.
עלילה כללית > עונה שנייה

אלונה, לכאורה, מפילה את עוברה וטסה להודו. ליאור מתגעגע אליה, ופוגש את קרן (רננה רז), וזאת מנסה לגנוב ממנו כסף בשל בקשת אחיה. במהלך העונה קרן מתחרטת על מעשייה והיא וליאור הופכים לחברים. בעונה זו מתגלה שלאביה של שירלי (אגם רודברג) ואלונה יש בת נוספת מאישה אחרת, ומכאן העלילה מתחילה להסתבך. במהלך העונה קרן וליאור נפרדים, ובפרק האחרון לעונה חוזרים להיות חברים.
עלילה כללית > עונה שלישית ואחרונה

בתחילת העונה מתגלה, כי אלונה נהרגה בתאונת דרכים בהודו. קרן עוזבת את ליאור, וליאור מגלה שיש לו בת בשם גאיה מאלונה. ובכך מתברר, כי אלונה מעולם לא הפילה את עוברה. ליאור פוגש את דנה (מלי לוי), מתאהב בה, אך בהמשך העונה הוא מגלה כי הוא מאוהב בשירלי, אחותה של אלונה. בפרק סיום הסדרה שירלי וליאור הופכים לזוג, דניאלה וליאור משלימים והכל חוזר למקומו בשלום.
דמויות > עונה ראשונה ושנייה

יונת (שרון חזיז) (עונה ראשונה ושנייה): עזבה את ביתה באשדוד עם בנה טל, עקב אלימות מצד בעלה עופר, ויחד עם בנה, היא הגיעה לתל אביב. היא מתאהבת בגולן, אך נכנעת לחיזוריו של גולדמן, משום שהוא נתן לה ולטל דירה, אך בסוף העונה הראשונה, היא עוזבת את גולדמן עבור גולן. בעונה השנייה, היא בוגדת בגולן עם עודד, לאחר שגולן בגד בה עם אליאן. בסוף העונה השנייה, היא נכנסת להריון מגולן, ועקב כך, היא מפריעה לחתונתו עם עדן, ובסופו של דבר היא מגיעה להסכם עם גולן ועדן שהיא תחזור לאשדוד וגולן יבוא לבקר את בנם.
טל (אושרי כהן) (עונה ראשונה ושנייה): בנם של עופר ויונת. עזב את ביתו באשדוד ביחד עם אימו יונת, עקב אלימות מצד אביו - עופר, ויחד עם אימו, הוא הגיע לתל אביב, וגולדמן נותן להם דירה, אך למרות זאת, טל לא מחבב אותו מכיוון שהוא מנסה להתחיל עם אימו. במהלך העונה הראשונה, טל יוצא עם יוליה, אך בסופה, הוא עוזב אותה, עבור חברתה שירלי, אך בתחילת העונה השנייה, הוא חוזר עם אביו לאשדוד, ולכן הם נפרדים. בסוף העונה השנייה, הוא חוזר עם אימו לתל אביב, ונאלץ להתחרות על ליבה של שירלי, מול מיקי ובסוף שירלי בוחרת במיקי.
נתן ברזילי (עמוס לביא) (עונה ראשונה ושנייה): בעלה של דניאלה, ואביהן של אלונה, אליאן ושירלי. בעונה הראשונה, הוא בורח לצרפת עקב חובות כספיים קשים, וכשהוא חוזר לישראל, הוא נאלץ להילחם על אשתו דניאלה מול אחיו משה. בעונה השנייה, מתגלה שבעבר הוא בגד בדניאלה עם לינט, ועקב כך, הוא נעשה אביה של אליאן. גילוי זה, גם מגלה איפה הוא גר כשהוא נסע לצרפת. בסוף העונה השנייה נפרד מדניאלה והופך להיות בן זוגה של לינט ועוזב את הארץ.
עודד (ישי גולן) (עונה ראשונה ושנייה): קבלן. חברו הטוב של ליאור. מנהל הסניף של ליאור ואמנון. בעונה הראשונה, הוא מנהל רומן עם ליסה אף שהיא יוצאת עם אמנון, ובעונה השנייה הוא בעל הפאב ג'קיס ביחד עם גולן ומחזר אחרי עדן שדוחה את חיזוריו. בנוסף, עודד גם שוכב עם יונת - החברה של גולן, ואף מתאהב בקרן - החברה של ליאור.
דמויות > עונה שנייה ושלישית

יקי תמיר (לירון לבו) (עונה שנייה ושלישית): רס"ן בצבא, ובעלה של אורית. בשל היותו רודף נשים, הוא מתחיל עם כל בחורה שלידו, מה שגורם לו לבגוד באורית פעמים רבות, פעם אחת אפילו עם אחותה עדן, שהייתה חברתו לשעבר בטרם היא עזבה אותו עבור ליאור. בנוסף, יקי אף מנסה לאנוס חיילת בשם הילה, מה שגורם לה להגיש נגדו תלונה במשטרה. גם מתגלה שבעבר, יקי נתן כסף לקרן כדי שתישכב איתו. בעונה השלישית הוא עובד בפאב של גולן עם אליאן ומנהל רומן עם איילת אשר נשואה לרשף.
אליאן ברזילאי (מורן גרוס) (עונה שנייה ושלישית): בתם של נתן ולינט, ואחותן למחצה של אלונה ושירלי. מגיעה מצרפת לישראל, ומופתעת לגלות שלנתן יש משפחה אחרת, ובהמשך אף מתגלה לדניאלה ולשירלי שהיא הבת שלו. אליאן מתחילה לנהל רומן, עם גולן אך מכיוון שהוא יוצא עם יונת, היא מתחילה לצאת עם אחיו מיקי ובסוף נפרדת ממיקי ובאותו היום שוכבת עם פיני המאמן של מיקי והשותף שלה. בעונה השלישית היא מתגוררת בשותפות עם שירלי, עובדת בפאב של גולן ובהמשך הופכת להיות האמרגנית של גולן ומפיקה לו קליפ על אף התנגדותה של עדן, אשתו של גולן. היא הופכת לבת הזוג של יואב השותף של שירלי ללימודים עד שהוא מגלה לה שיש לו רגשות לבת זוגו הקודמת, תמר והם נפרדים. לאור מצבה הקשה היא נוהגת שיכורה ברכבו של גולן וגורמת לתאונה בה נפגע אדם ובורחת מהזירה, כשגולן מתעמת איתה על כך ושהמשטרה הגיעה לחקור אותו- היא מנסה להתחמק ולמסור למשטרה שאין לה כל קשר לכך ולהטיל את האשמה על גולן שמתסבך. לבסוף מתרצה ומגלה את האמת למשטרה. היא ממשיכה בניסיונותיה להקים משרד אמרגנות עם יקי, ולבסוף גולן חוזר ליצוגה על אף איומיו של מוסקונה- לבסוף השלושה הסכימו שגולן יחזור לייצוגו של מוסקונה, ואליאן תהיה העוזרת האישית של מוסקונה.
דמויות > עונה ראשונה

אלונה ברזילי (איה קורן): בתם של נתן ודניאלה. אחותה של שירלי, ואחותה למחצה של אליאן. בת זוגו של גולן, אך במהלך העונה הראשונה היא עוזבת אותו עבור ליאור - המתחרה העסקי שלה, ואף נכנסת להריון ממנו, אך מכיוון שליאור לא רוצה את ההריון היא בורחת להודו, כשהיא גורמת לכולם לחשוב שהיא עשתה הפלה, אך בעונה השלישית מתברר שזה לא מה שקרה ולה ולליאור יש בת בשם גאיה. ובנוסף גם מתגלה שהיא נהרגה בבתאונת דרכים בהודו ולכן דניאלה נוסעת ומביאה אותה לישראל.
איציק גולדמן (דני שטג) (עונה ראשונה): רופא, שנותן ליונת וטל דירה. נמצא בהליכי גירושים. מחזר אחרי יונת, שלבסוף נענית לחיזוריו, וכשעופר בעלה של יונת, מגיע לתל אביב, גולדמן גורם לה לגרש אותו כדי שהוא יוכל להתחתן איתה, אך בסוף הם לא מתחתנים, כי בסוף העונה הראשונה, היא עוזבת אותו עבור גולן.
ליסה (מיכל פורס): (עונה ראשונה) חברתה של עדן. יוצאת בעונה הראשונה עם אמנון רק בגלל כספו ובנוסף לכך היא בוגדת בו עם עודד האקס שלה. אמנון מציע לה נישואים והיא מסכימה אך בסוף עונה זו, היא עוזבת את אמנון, כיוון שהוא איבד את כל כספו.
יוליה (בר פאלי): (עונה ראשונה) חברתה של שירלי. יוצאת בעונה הראשונה, עם טל, שלבסוף עוזב אותה, עבור חברתה - שירלי. בסוף העונה הראשונה, כשארז אונס את שירלי, היא מסייעת לו, ולא לשירלי ומפסיקה להיות חברה של שירלי.
ארז (יהונתן כיס-לב) (עונה ראשונה): החבר השני של שירלי בעונה הראשונה. מתנדב במד"א. מתברר כאנס כאשר מכריח את שירלי לקיים עמו יחסי מין בניגוד לרצונה. לאחר חקירה מתוודה אודות מעשיו בפני המשטרה, ומקבל צו הרחקה משירלי.
משה ברזילי (יגאל שדה) (עונה ראשונה): אחיו של נתן, שמאוהב בדניאלה. לאחר שנתן נוסע לצרפת, הוא מחזר אחריה והם הופכים לזוג, עד שנתן חוזר לישראל, ומנסה להחזיר אליו את דניאלה. בדומה לנתן, גם אלונה ושירלי, לא מחבבות אותו ורבות איתו כל הזמן.
בועז (נרי צדקה) (עונה ראשונה): מדריך הג'ודו לשעבר של שירלי.
רועי (מעיין הרוש) (עונה ראשונה): די ג'יי. החבר הראשון של שירלי והסקס הראשון שלה, בעונה הראשונה ובסוף הם נפרדים.
עופר (אלירן כספי) (עונה ראשונה): קבלן. בעלה של יונת, ואביו של טל. נהג באלימות כלפי יונת וטל, ולכן הם עזבו אותו, וברחו לתל אביב. בסוף העונה הראשונה, הוא מגיע לתל אביב, ומנסה לחזור ליונת, אך גולדמן, שגם רוצה את יונת, גורם להם להתגרש. בעונה השנייה, מתברר שהוא חזר לאשדוד, ביחד עם טל.
בתרבות

במערכון האחרון של לובה (טל פרידמן), בעונה הראשונה של "ארץ נהדרת", צילמו כביכול פרק של אהבה מעבר לפינה בהשתתפות יהודה לוי (בתפקיד של ליאור).
הערות שוליים

↑  אביבה קרול, ‏זכייני ערוץ 2 מעלים את הטלנובלה "אהבה מעבר לפינה", באתר גלובס, 17 ביולי 2003
↑  שמואל דקלו, ‏ערוץ 10 משך ערר נגד האישור לשדר את "אהבה מעבר לפינה", באתר גלובס, 2 במאי 2004
↑  ענת ביין, ‏פיצה האט השקיעה 70 אלף שקל בשת"פ עם הטלנובלה "אהבה מעבר לפינה", באתר גלובס, 7 באוגוסט 2003
↑  אביבה קרול, ‏"אהבה מעבר לפינה" של ערוץ 2 הגדילה את הצפייה ברצועה ב-60%, באתר גלובס, 28 ביולי 2003
↑  יעל גאוני, ‏האהבה כבר לא מעבר לפינה: אושרה רצועת חדשות יומית מוקדמת לחדשות ערוץ 2, באתר גלובס, 14 בפברואר 2005
↑  מיכל גרינברג, ‏הלב נשבר, באתר גלובס, 13 בספטמבר 2005
↑  אביבה קרול, ‏הטלנובלה המשותפת לזכייני ערוץ 2 "אהבה מעבר לפינה" רושמת רייטינג גבוה, באתר גלובס, 4 בדצמבר 2003
↑  ענת באלינט, הטלנובלה "אהבה מעבר לפינה" תשודר במקום "חדר החדשות" בערוץ 2, באתר הארץ, 9 במאי 2005
↑  רותה קופפר, "אהבה מעבר לפינה" חוזרת, באתר הארץ, 27 במאי 2005
↑  רוני קורן-דינר, האם "אהבה מעבר לפינה" משדלת בני נוער לשימוש בסמים?, באתר הארץ, 13 ביולי 2004
↑  גואל פינטו, טקס פרסי הטלוויזיה: ערוץ 10 גרף 4 פרסים, באתר הארץ, 23 ביוני 2004
תוקוע

| --- | --- |

מראה כללי של אזור תוקוע, ההתנחלות תקוע ממוקמת בחלק הקדמי, בעוד תוקוע ישירות מאחור. מימין נמצא הכפר ח'רבת אל-דיר, חלק מהמועצה המקומית תוקוע.
 טריטוריה:  הרשות הפלסטינית הרשות הפלסטינית
 נפה:  בית לחם
 שטח:  0.90 קמ"ר
 אוכלוסייה:  ‏
  ‑ בכפר:  6,670 (2006)
 קואורדינטות:  31°38′11″N 35°12′52″E﻿ / ﻿31.636388888889°N 35.214444444444°E﻿ / 31.636388888889; 35.214444444444 
 אזור זמן:  UTC +2
  מפת מיקום  מפה מפורטת   (למפת הרי ירושלים מוגדלת) תוקוע(למפת הרי ירושלים רגילה) תוקוע(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום תוקוע(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום תוקוע  he tabBackground:;tabBorder:#aaa;defaultTab:0;
תוקוע (ערבית: تقوع) היא עיירה בדואית בתחומי הרשות הפלסטינית, בנפת בית לחם, השוכנת 12 ק"מ דרום-מזרחית לעיר בית לחם. על פי נתוני הלשכה המרכזית לסטטיסטיקה של הרשות הפלסטינית לשנת 2006 בתוקוע 6,700 תושבים. הכפר תוקוע ידוע בזכות גידולי הירקות שבו. הכפר הוא חלק מקובץ של 15 כפרים ערבים המכונה 'ערב אל-תעמירה' אשר שטחו הכולל הוא 217,636 דונם, שטחו הבנוי של הכפר תוקוע הוא 899 דונם.